Titus steeds in koma ná operasie | Netwerk24
Deur Ischke van Eeden 27 Augustus 2020 05:41
Dr. Danny Titus (63), voormalige direkteur van kultuur van die ATKV, se toestand is onveranderd sedert hy einde Julie 'n oogoperasie ondergaan en komplikasies ingetree het.
Hy is op 28 Julie geopereer om 'n katarak en bloeding te verwyder.
Sy hart het ná die operasie in die herstelkamer gaan staan.
Dr. Danny Titus Foto: Argief
Hy is sedertdien in 'n koma in die waakeenheid van die hospitaal.
Sonél Brits, besturende direkteur van die ATKV, het vroeër vandeesmaand by navraag gesê Titus se toestand is stabiel en Woensdag laat hoor dat sy toestand onveranderd is.
Sy dogter, Dalene Titus, het Woensdag gesê dat die familie geen verdere besonderhede oor sy toestand bekend maak nie.
Sy het vroeër gesê haar pa "moet nou op sy eie tyd wakker word" en gevra dat mense hom in hul gebede hou.
Titus het nog 'n dogter, Neriska.
Hy woon in Roodepoort en het sy vrou, Lynda (57), sewe jaar gelede ná 'n lang stryd teen kanker verloor.